पर्यावरण संरक्षण मंडल के अध्यक्ष एवं प्रमुख सचिव, आवास एवं पर्यावरण विभाग अमन कुमार सिंह ने रायपुर और बिलासपुर शहरों में दीपावली के दौरान वायु प्रदूषण और ध्वनि प्रदूषण को कम करने में मिली सफलता का श्रेय आम जनता को दिया है। उन्होंने कहा है कि जन जागरण और जन भागीदारी से ही यह संभव हो पाया है। उन्होंने लोगों से भविष्य में भी रायपुर सहित प्रदेश के सभी शहरों में पर्यावरण को स्वच्छ बनाने के लिए इसी तरह सहयोग बनाए रखने की अपील की है।